सुरजेवाला ने कहा कि सीबीआई की भूमिका और ज्यादा संदेह के घेरे में है। 29 जुलाई, 2015 को विजय माल्या के खिलाफ एफआईआर दर्ज की जाती है। 10 अक्टूबर को विजय माल्या के यहां रेड की जाती है। 16 अक्टूबर को सीबीआई गिरफ्तारी का लुकआउट नोटिस जारी करती है, लेकिन क्या कारण था कि उस गिरफ्तारी के नोटिस को बदलकर जानकारी देने वाला नोटिस कर दिया। कौन वो व्यक्ति है जिसने सीबीआई को गिरफ्तारी का लुकआउट नोटिस बदलकर जानकारी देने वाला नोटिस करने पर मजबूर किया।